રાજપીપળા સ્તિથ 181 અભયમ મહિલા હેલ્પ લાઈનમાં વાલિયા ચોકડી થી એક વ્યક્તિએ કોલ કરી જણાવેલ કે,એક યુવતી સવાર થી અહીં બેસી રહી છે જેને પૂછતાં કઈ જણાવતી નથી જેને મદદ કરવા અપીલ કરી હતી,કોલ મળતા જ રેસક્યુ વાન તાત્કાલિક ત્યાં પહોંચી યુવતી સાથે વાત કરતા તે સાગબારા પાસેના કેલજીયા ફળીયાની છે તેવું જણાવ્યું હતું તેના માથા માંથી લોહી નીકળતું હતું જેથી તેને પ્રાથમિક સારવાર અપાવી તેના ઘરે લઈને તેના પરિવારને સોંપવામાં આવી તે સમયે વાતચીત દરમિયાન જાણવા મળ્યું કે દીપિકા (નામ બદલેલ છે )ના પિતાને વ્યસન ની આદત છે અને દરરોજ મમ્મી સાથે ઝગડો કરી મારે છે અને એ વચ્ચે પડે તો તેને પણ અપશબ્દો બોલે છે.